ΚΑΝΟΝΙΣΜΟΣ (ΕΟΚ) αριθ. 190/92 ΤΟΥ ΣΥΜΒΟΥΛΙΟΥ της 27ης Ιανουαρίου 1992 για το άνοιγμα και τον τρόπο διαχείρισης κοινοτικής δασμολογικής ποσόστωσης για τις νωπές φράουλες, καταγωγής των κατεχόμενων εδαφών, και τον καθορισμό της διαδικασίας που πρέπει να εφαρμόζεται για ορισμένα γεωργικά προϊόντα που υπόκεινται σε ποσότητες αναφοράς, καταγωγής των εν λόγω εδαφών (1992)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

τον κανονισμό (ΕΟΚ) αριθ. 1134/91 του Συμβουλίου της 29ης Απριλίου 1991 σχετικά με το δασμολογικό καθεστώς που εφαρμόζεται κατά τις εισαγωγές στην Κοινότητα προϊόντων, καταγωγής των κατεχόμενων εδαφών, και με την κατάργηση του κανονισμού (ΕΟΚ) αριθ. 3363/86 (1), και ιδίως τα άρθρα 2 και 3,

την πρόταση της Επιτροπής,

Εκτιμώντας:

ότι το άρθρο 2 του κανονισμού (ΕΟΚ) αριθ. 1134/91 προβλέπει ότι οι τελωνειακοί δασμοί κατά την εισαγωγή των γεωργικών προϊόντων που αναφέρονται στο παράρτημα ΙΙ, καταγωγής των κατεχόμενων εδαφών, καταργούνται σε δύο ίσες δόσεις, ήτοι την 1η Ιανουαρίου 1992 και την 1η Ιανουαρίου 1993, εντός των ορίων των αναφερομένων περιόδων- ότι πρέπει, επομένως, να εφαρμοσθούν από την 1η Ιανουαρίου 1992 τα κοινοτικά δασμολογικά μέτρα που προβλέπονται για τα εν λόγω προϊόντα με βάση ποσότητες οι οποίες, υπολογιζόμενες prorata temporis, ανέρχονται στα επίπεδα που αναφέρονται στο άρθρο 1 και στο παράρτημα του παρόντος κανονισμού-

ότι, για τις φράουλες που εμπίπτουν στον κωδικό ΣΟ 0810 10 90, η εν λόγω κατάργηση των τελωνειακών δασμών εφαρμόζεται εντός των ορίων κοινοτικής δασμολογικής ποσόστωσης 1 200 τόνων-

ότι, πρέπει να εξασφαλισθεί, ιδίως η υπό ίσους όρους και συνεχής πρόσβαση όλων των εισαγωγέων της Κοινότητας στην εν λόγω ποσόστωση και η αδιάλειπτη εφαρμογή του ποσοστού που προβλέπεται για την εν λόγω ποσόστωση, σε όλες τις εισαγωγές των εν λόγω προϊόντων, σε όλα τα κράτη μέλη, και μέχρι την εξάντληση της ποσόστωσης- ότι θα πρέπει να ληφθούν τα απαραίτητα μέτρα προκειμένου να εξασφαλισθεί κοινοτική και αποτελεσματική διαχείριση αυτής της δασμολογικής ποσόστωσης, προβλέποντας ότι τα κράτη μέλη έχουν τη δυνατότητα να αντλούν από την ποσόστωση τις αναγκαίες ποσότητες που αντιστοιχούν στις διαπιστωθείσες πραγματικές εισαγωγές- ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής-

ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου, έχουν συνενωθεί και αντιπροσωπεύονται από την οικονομική ένωση Μπενελούξ, κάθε πράξη σχετικά με τη διαχείριση της ποσόστωσης μπορεί να γίνεται απο ένα από τα μέλη της-

ότι, για τα προϊόντα που αναφέρονται στο παράρτημα, προβλέπεται κοινοτική επιτήρηση στα πλαίσια ποσοτήτων αναφοράς και προκαθορισμένων χρονοδιαγραμμάτων-

ότι, προκειμένου να μπορούν οι αρμόδιες υπηρεσίες της Επιτροπής να καταρτίζουν ετήσιο ισολογισμό των συναλλαγών για καθένα από τα προϊόντα αυτά, και να προβαίνουν, ενδεχομένως, στην εφαρμογή της διαδικασίας που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1134/91, τα προϊόντα αυτά υπόκεινται σε σύστημα στατιστικής επιτήρησης, σύμφωνα με τις διατάξεις των κανονισμών (ΕΟΚ) αριθ. 2658/87 (2) και (ΕΟΚ) αριθ. 1736/75 (3)-

ότι ο καταλογισμός, σε κοινοτική κλίμακα, των εισαγωγών των εν λόγω προϊόντων στις ποσότητες αναφοράς θα πραγματοποιείται με το ρυθμό με τον οποίο τα προϊόντα αυτά προσκομίζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο τελωνειακός δασμός που επιβάλλεται κατά την εισαγωγή στην Κοινότητα νωπών φραουλών, καταγωγής των κατεχόμενων εδαφών, αναστέλλεται στο επίπεδο και μέσα στα όρια της κοινοτικής δασμολογικής ποσόστωσης που αναγράφονται στον ακόλουθο πίνακα:

Αύξων

αριθμός Κωδικός ΣΟ Περιγραφή εμπορευμάτων Μέγεθος της

ποσόστωσης

(σε τόνους) Ποσοστωτικός

δασμός

(%) 09. 1381 0810 10 90 Φράουλες νωπές, από 1ης Ιανουαρίου έως 31 Μαρτίου 1992 720 7

Άρθρο 2

Η Επιτροπή διαχειρίζεται τη δασμολογική ποσόστωση που αναφέρεται στο άρθρο 1 και μπορεί να λαμβάνει κάθε πρόσφορο διοικητικό μέτρο για να εξασφαλίσει την αποτελεσματική διαχείρισή της.

Άρθρο 3

Εάν ένας εισαγωγέας υποβάλλει σε κράτος μέλος δήλωση θέσης σε ελεύθερη κυκλοφορία στην οποία περιλαμβάνεται αίτημα χορήγησης του ευεργετήματος του προτιμησιακού καθεστώτος για το προϊόν στο οποίο αναφέρεται το άρθρο 1, και εάν αυτή η δήλωση γίνει δεκτή απο τις τελωνειακές αρχές, το ενδιαφερόμενο κράτος μέλος, με κοινοποίηση στην Επιτροπή, αντλεί από την ποσόστωση ποσότητα που αντιστοιχεί στις ανάγκες αυτές.

Οι αιτήσεις για ανάληψη με ένδειξη της ημερομηνίας αποδοχής της εν λόγω δήλωσης πρέπει να διαβιβάζονται, χωρίς καθυστέρηση, στην Επιτροπή.

Οι αναλήψεις παρέχονται από την Επιτροπή σε συνάρτηση με την ημερομηνία αποδοχής των δηλώσεων θέσης σε ελεύθερη κυκλοφορία από τις τελωνειακές αρχές του ενδιαφερόμενου κράτους μέλους, στο μέτρο που το διαθέσιμο υπόλοιπο το επιτρέπει.

Εάν ένα κράτος μέλος δεν χρησιμοποιήσει τις ποσότητες που άντλησε, τις επιστρέφει, μόλις τούτο καταστεί δυνατόν, στην ποσόστωση.

Εάν οι αιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η απονομή γίνεται prorata των αιτήσεων. Η Επιτροπή ενημερώνει τα κράτη μέλη για τις πραγματοποιηθείσες αναλήψεις.

Άρθρο 4

1. Οι εισαγωγές στην Κοινότητα ορισμένων προϊόντων, καταγωγής των κατεχόμενων εδαφών, υπόκεινται σε ποσότητες αναφοράς και σε στατιστική επιτήρηση.

Η περιγραφή των προϊόντων που αναφέρονται στο πρώτο εδάφιο, οι κωδικοί ΣΟ, οι περίοδοι ισχύος και τα επίπεδα των ποσοτήτων αναφοράς αναφέρονται στο παράρτημα.

2. Ο καταλογισμός στις ποσότητες αναφοράς πραγματοποιείται με το ρυθμό με τον οποίο τα προϊόντα προσκομίζονται στο τελωνείο υπό την κάλυψη δηλώσεων θέσης σε ελεύθερη κυκλοφορία, συνοδευομένων από ένα πιστοποιητικό κυκλοφορίας των εμπορευμάτων. Όταν το πιστοποιητικό κυκλοφορίας των εμπορευμάτων προσκομίζεται εκ των υστέρων, ο καταλογισμός στην αντίστοιχη ποσότητα αναφοράς γίνεται την ημερομηνία αποδοχής της δήλωσης θέσης σε ελεύθερη κυκλοφορία.

Ο βαθμός εξάντλησης των ποσοτήτων αναφοράς διαπιστώνεται σε κοινοτικό επίπεδο με βάση τις εισαγωγές που καταλογίζονται σύμφωνα με τους όρους του πρώτου εδάφιου και κοινοποιούνται στην Στατιστική Υπηρεσία των Ευρωπαϊκών Κοινοτήτων κατ' εφαρμογή των διατάξεων των κανονισμών (ΕΟΚ) αριθ. 2658/87 και (ΕΟΚ) αριθ. 1736/75.

Άρθρο 5

Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού.

Άρθρο 6

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Ιανουαρίου 1992. Για το Συμβούλιο

Ο Πρόεδρος

A. MARQUES DA CUNHA

(1) ΕΕ αριθ. L 112 της 4. 5. 1991, σ. 1. (2) ΕΕ αριθ. L 256 της 7. 9. 1987, σ. 1. Κανονισμός που τροποποιήθηκε τελευταία από τον κανονισμό (ΕΟΚ) αριθ. 1056/91 (ΕΕ αριθ. L 107 της 27. 4. 1991, σ. 10). (3) ΕΕ αριθ. L 183 της 14. 7. 1975, σ. 3. Κανονισμός που τροποποιήθηκε τελευταία από τον κανονισμό (ΕΟΚ) αριθ. 1629/88 (ΕΕ αριθ. L 147 της 14. 6. 1988, σ. 1).

ΠΑΡΑΡΤΗΜΑ

Αύξων αριθμός Κωδικός ΣΟ Κωδικός Taric Περιγραφή εμπορευμάτων Περίοδος Ποσότητα αναφοράς (τόνοι) 18.0310 ex 0702 00 10 * 31 * 39 * 41 * 49 * 51 * 59 * 61 * 69 Τομάτες νωπές ή διατηρημένες με απλή ψύξη 1. 1 - 31. 3 750 18.0320 ex 0709 30 00 * 20 * 30 Μελιτζάνες νωπές ή διατηρημένες με απλή ψύξη 15. 1 - 30. 4 3 000 18.0330 ex 0709 60 10 * 11 * 19 * 20 * 30 Γλυκοπιπεριές 1. 1 - 31. 12 1 000 18.0340 ex 0709 90 70 * 10 * 20 Κολοκυθάκια νωπά ή διατηρημένα με απλή ψύξη 1. 1 - 29. 2 200 18.0350 ex 0805 10 11

ex 0805 10 15

ex 0805 10 19

0805 10 21 0805 10 25 0805 10 29 * 10 * 90 * 10 * 90 * 10 * 90 Πορτοκάλια νωπά 1. 1 - 31. 12 25 000 ex 0805 10 31

ex 0805 10 35

ex 0805 10 39

ex 0805 10 41 * 10 * 80 * 10 * 80 * 10 * 80 * 12 * 13 * 18 * 91 * 98 ex 0805 10 45 * 12 * 13 * 18 * 91 * 98 ex 0805 10 49 * 12 * 13 * 18 * 91 * 98 ex 0805 10 70

ex 0805 10 90 * 11 * 13 * 14 * 18 * 11 * 19 18.0360 ex 0805 20 10 * 31 * 33 * 35 * 37 Μανταρίνια (στα οποία περιλαμβάνονται και τα tangerines και satsumas). Κλεμαντίνες (clementines), wilkings και παρόμοια υβρίδια εσπεριδοειδών, νωπά 1. 2 - 31. 12 500 ex 0805 20 30 * 31 * 33 * 35 * 37 ex 0805 20 50 * 31 * 33 * 35 * 37 ex 0805 20 70 * 31 * 33 * 35 * 37 ex 0805 20 90 * 11 * 12 * 13 * 14 * 51 * 53 * 55 * 57 18.0370 ex 0805 30 10 * 10 Λεμόνια (citrus limon, citrus limonus), νωπά 1. 1 - 31. 12 800 18.0380 ex 0807 10 90 * 12 * 13 * 14 * 23 * 24 * 31 * 33 * 34 * 43 * 44 Πεπόνια νωπά 1. 1 - 31. 5 6 000